ÅRSPLAN

**SFO**

**Tananger menighet**

****

**2024-2025**

**VÅR VISJON**

**T-trygghet**

 **R-respekt**

 **O-omsorg**

**VELKOMMEN TIL OSS**

**Tananger menighets SFO vil:**

• Legge vekt på barnas behov

• Gi trygghet til lek både på eget initiativ og sammen med voksne

• Gi barna voksenkontakt etter behov for trygghet og omsorg

• Bidra til å skape et miljø der barna kan føle seg trygge og aksepterte slik de er

**Tilbudet er en del av trosopplæringen i Tananger menighet og har dermed også som mål:**

• Å bidra til at barna får kjennskap til kristne verdier

• Å bidra til at barna får hjelp til å oppleve tilhørighet til menighetsfellesskapet

• Å bidra til at barna får øvelse i å vise omsorg for mennesker og skaperverket

Antall barn pr. august 2024 på SFO blir ca. 60 barn.

**Ansatte;**

Synnøve Olsen Hatlestad, styrer

Merete Nygaard, assisterende styrer for barnehage og SFO

Christine Aabø, avdelingsleder

Berit Carstensen, assistent

Marianne Jakobsen, Barne&ungdomsarbeider

Janette Houge, fast vikar

**Brukerutvalg**

Brukerutvalget for SFO skal være et samarbeidsorgan for foreldre, ansatte og eier. Oppgavene er å ha ansvar for den alminnelige drift i nær kontakt med fritidshjemmets styrer og eier. Brukerutvalget består av 7 personer, 1 representant oppnevnt av eier, 2 representanter fra foreldrerådet og 1 representant fra de ansatte. Avdelingsleder er sekretær. En representant fra Haga skole har møte- og uttalerett.

Brukerutvalget 24

 Elise foreldrerepresentant, leder

Anniken foreldrerepresentant

Brit Elin Helgesen representant eier Berit Carstensen ansattrepresentant

 Kari-Anna Roland Rones Haga Skole (ikke stemmerett)

 Christine Aabø sekretær (ikke stemmerett)

 Merete Nygaard ass. styrer

 **Telefon avdeling: 918 03 433**

 **Telefon kontor: 955 27 541**

 **Mail:** **sfo@tmb-sfo.no** **(Christine)**

 **a****sstyrer@tmb-sfo.no** **(Merete)**

 **Hjemmeside:** [**www.tmb-sfo.no**](http://www.tmb-sfo.no)

**Åpningstider**

Åpningstidene er 5 dager i uken i tidsrommet 1.august til 30.juni fra kl. 07.15 til kl. 16.30, fratrukket ordinær skoletid.

Vi møter 1.klassingene på skolen og går sammen til SFO. For de som benytter seg av morgentilbudet så følger vi de opp til 1.klasserommet.

Ved skolens planleggings- og fridager, høst- og vinterferie er SFO åpen kl. 07.15 til kl. 16.30.

For å kunne planlegge aktiviteter og bemanning på skolefridagene, er det påmelding til disse dagene og ukene. Påmeldingen har en svarfrist og er bindende. Vi ønsker at barna skal være kommet til SFO kl. 10.00 på skolefridagene, slik at vi kommer i gang med aktiviteter, turer eller lignende.

SFO er stengt hele juli, første dag etter ferien blir torsdag 1.august.

SFO har inntil 5 interne planleggingsdager pr år.

Planleggingsdager 2024/2025: 16.08.24. 15.11.24, 02.01.25, 21.03.25 og 30.05.2025.

**Tilvenning**

Første dag på SFO er ofte en spennende dag for både barn og foreldre. Vi anbefaler at de første SFO-dagene blir korte, så lenge det er mulighet for det. Det er mange nye inntrykk som skal tas inn og bearbeides. Det er veldig viktig at foreldrene viser nysgjerrighet, og at de stiller spørsmål på en positivmåte, for da blir barna mye tryggere. Ikke vis usikkerhet, og ikke kom med negativt ladede spørsmål foran barnet, for da skaper vi enda mer usikkerhet hos barnet. Selvfølgelig kan dere snakke med oss om alt, men en del ting er lurt å ta opp uten at barna er til stede.

**Avskjed**

Når du leverer barnet til SFO, anbefales en kort avskjed. Erfaringer viser at kort avskjed fungerer bedre, men du kjenner ditt barn best, og vet hva som passer ditt barn best. Hvis avskjeden blir vanskelig for barnet, anbefaler vi at dere er tilgjengelige på telefon, slik at vi kan ta kontakt.

**Fokus i oppstarten**

Fra oppstart av kommer vi til å ha hovedfokuset på å bli kjent med hverandre. Gjennom kommunikasjon og ulike aktiviteter blir vi kjent med alle små og store på SFO-en vår. Dagsrytme, rutiner og regler i SFO skal læres og oppfriskes. Gjennom kommunikasjon og samspill blir vi tryggere på hverandre. Aktivitetene er ikke detaljplanlagt enda, men vil bli tilrettelagt etter barnegruppen og det enkelte barns behov. Dessuten vil barna få mulighet til å komme med idéer og innspill, og vi voksne skal prøve å være imøtekommende så langt det lar seg gjøre. I starten vil vi bevisst bruke mye tid på frilek, slik at barna kan nærme seg hverandre og oss voksne i sitt eget tempo. Etter hvert vil vi gripe fatt i det barna er interessert i og jobbe videre med det.

**Tips til tilvenningsperioden**

Våre erfaringer viser at det ofte går bedre enn forventet. Barna gleder seg til å begynne på skolen, og er klare for nye utfordringer.

Dersom barnet kjenner andre som skal begynne så avtal gjerne at de begynner samtidig slik at barnet har noen kjente å leke med i starten.

Om det passer inn med ferieplanene deres så la gjerne barnet begynne på SFO før skolen starter. Det er ikke så stor forskjell mellom dagsrytmen i barnehagen og SFO. Det er mye frilek, og muligheter til å velge det de har lyst til. På skolen sitter de lenge, og må konsentrere seg mye. De kommer ofte trøtte og slitne på SFO, og her starter de på nytt. Alt er nytt for dem, både barn og voksne. Det er mye å sette seg inn i for en fem-/seksåring på så kort tid.

Vi voksne har alltid et ekstra øye på de nye elevene og observerer dem i lek, garderobesituasjoner, mat, innelek og utelek. I tilfelle barnet trenger hjelp er vi på tilbudssiden. Noen ganger er det nok bare med spørsmålet ”hvordan går det?”, mens andre ganger er det behov for det lille ekstra som et fang, en klem eller ei hånd å holde i. Vi er opptatt av å se det enkelte barn.

**Dagens innhold**

SFO skal være preget av at barna er her i fritida si. De fleste aktivitetene er et tilbud, og barna velger selv om de vil delta. Vi deler inn i grupper av passende størrelse for de ulike aktivitetene.

Vi trenger både struktur og regler. Det er viktig å skape et trygt og godt miljø rundt barna. Vi tar hensyn til barnas behov, kultur og interesser.

Barna skal få leke i fred, og samtidig vite at de blir sett av de voksne.

**Leker** Vi har et godt utvalg av leker og utstyr som stimulerer til egenaktivitet og lek.Vi har formingsutstyr, butikk, lego, jovo, plus plus, spill og forskjellige byggesett. I samarbeid med menigheten har vi tilgang til storskjerm. Vi får benytte ungdomskafeens aktiviteter som air-hockeyspill, fotballspill og karaokeanlegg.

Barna kan ha med seg egne leker, men vi kan ikke påta oss ansvar for ting som forsvinner eller blir ødelagt.

Det er påbudt med hjelm ved bruk av egne sykler og sparkesykler. Bruk av disse skjer utenfor porten.

**Gym**  I kjelleren har vi en liten gymsal som vi benytter oss av til stikkball, landhockey, lek, m.m.

**Tur** Noen ganger går vi på tur i nærområdet. Vi har da med niste i sekken. Vi deler i mindre grupper. Vi tar et lite værforbehold i denne aktiviteten.

**Måltid**  Vi er en matjungel Sfo og har fokus på mat.Barna får et brødmåltid m/frukt tre dager i uken. To dager i uken har vi enkel varm mat: havregrøt, osteskiver, brød med fiskekaker, pølser, salatbar m/laks/skinke, taco, hjemmelaget tomatsuppe, o.l.

De dagene SFO har åpent hele dagen, serverer vi frokost ca. kl. 08.30 og lunsj mellom kl. 12.00 og kl. 13.00.

**Bursdager**  Vi feirer bursdag én gang pr måned og feirer alle som har bursdag denne måneden samlet. Da har vi fiskepinner og is/kake til lunsj. Vi «skyter opp raketter» og synger bursdagssang for hvert enkelt barn, på det språket de velger.

**Samling**

**i kirken** To ganger i måneden har vi samling i kirken sammen med menighetspedagog eller prest. Budskapet formidles gjennom bibelfortellinger, bilder, film, sang og samtale.

Samlingen varer ca. 30 minutter. I løpet av året opptrer SFO på én til to gudstjenester i kirken.

**Røris** Vi vil ta i bruk Røris som er et program fra Friskis og Svettis med musikk og bevegelse for barn i skolealder.

**IKT**  Vi kjører Just dance på storskjerm etter barnas ønske for å skape bevegelsesglede. Dette er en gøy aktivitet for små og store som skaper et hyggelig samspill.

**3&4 klasse klubb** en gang i uken samler vi de som går i 3 og 4 klasse, vi har fokus på

matglede og sosialkompetanse.

**Foreldresamarbeid**

**Foreldremøter/foreldresamtaler**.

Vi legger stor vekt på et godt samarbeid med foreldrene, uten at dette tar tid bort fra barna. Vi ber derfor om at dere selv oppsøker en voksen ved behov. Ellers oppfordrer vi dere til å ta kontakt med SFO-leder på formiddagen dersom det er noe dere vil ta opp.

Vi innkaller til foreldremøte i løpet av høsten.

Foreldresamtale etter behov og ønske.

**Meldeplikt** Vi får ikke beskjed fra skolen dersom barnet er borte fra skolen.

 Dersom barna ikke møter opp på SFO til avtalt tid, tar vi kontakt med dere foreldre før vi evt. begynner vi å lete etter dem. Det er derfor viktig at vi får beskjed dersom barnet er sykt eller skal ha fri. Denne beskjeden ønsker vi at dere gir på formiddagen, så slipper vi å bruke så mye tid på telefon og registrering i den tiden barna er her. Bruk KidPlan til beskjeder.

Skal barnet gå hjem til andre tider enn avtalt, eller bli hentet av personer som til vanlig ikke henter barnet, er det også viktig at vi får beskjed. Dette ønsker vi at dere gir beskjed om via KidPlan. Dersom det ønskes andre avtaler, gjøres individuelle avtaler mellom foreldre og SFO.

**Klær** Alle barna har hver sin boks i garderoben til ekstra klær. Det hender at barna blir våte i løpet av dagen. Da trenger de tørre klær. Foreldrene har ansvar for at det er ekstra klær i boksen. Det er lurt å merke klærne og annet utstyr med barnas navn.

Vi forventer at barna alltid har klær til å være ute – uansett vær. Det er lurt å ha gymsko/tøfler som kan ligge på SFO.

**Bruk av ekstra dager**

Barn som har delt plass, kan gå ekstra dager.

Hver ekstra dag koster kr 200,- for inntil 4 timer og kr. 400,- for hel dag.

 Betaling skjer ved tillegg på faktura.

**Månedsplaner** Vi legger ut i kalender på KidPlan med aktiviteter vi tilbyr hver måned.

**Lus**  Vi vil gjerne ha beskjed dersom dere oppdager lus hos barna. Beskjed til

skolen går kun ut til trinnet og her hos oss har vi 4 klassetrinn som leker

tett på hverandre. Vi følger også skolenes nasjonale lusekampanje og oppfordrer alle foreldre til å sjekke barna for lus de helgene det er kampanje. Bruk kun luseshampo ved påvist lus.

**Årskalender**

|  |  |
| --- | --- |
| **Måned** | **Arrangement** |
| August | 01.08 Første dag etter ferien15.08 skolestart 16.08 Planleggingsdag – SFO er stengt |
| September | Uke 38: Brannvern-/ førstehjelpsuke06.09. Svarfrist høstferie16.09. Høsttakkefest26.09 Foreldremøte 17:15-18:00 |
| Oktober  | Uke 41: Høstferie – påmelding24.10 FN-kafé/Romaniaprosjekt25.10 svarfrist juleferie |
| November | 15.11 Planleggingsdag – SFO er stengtJulevandring (fra 2.kl) |
| Desember | Julevandring (fra 2.kl.)21.12 Siste skoledag før jul – SFO er åpen fra kl.12Julekos Julaften og nyttårsaften – SFO er stengt |
| Januar | 02.01 Planleggingsdag – SFO er stengt24.01 svarfrist Vinterferie  |
| Februar | Uke 9: Vinterferie – påmeldingKarneval28.02 Fastelavnsfredag |
| Mars | 17.03 svarfrist Vinterferie21.03 Planleggingsdag – SFO er stengt21.03 Planleggingsdag |
| April | påskevandringPåskeferie 16-21.04 – påmelding Uke 18 Sykkeldag/sikkerhetsuke |
| Mai | 30.05 Planleggingsdag – SFO er stengt |
| Juni | 04.06 Sommerfest BU/FAU 24.06 Felles aktivitetsdag for SFO og barnehage20.06 Siste skoledag før ferien – SFO er åpen fra kl.12 |
| Juli | SFO er stengt hele juli |

Med forbehold om endringer.